התוכנה QRead פותחה למען אנשים עם לקויות ראייה ועיוורון ויכולה לסייע גם לאנשים עם קשיי קריאה ומתאימה במיוחד לקריאת תוכן טקסט ופחות לקריאת מסמכים הכוללים טבלאות נתונים, תמונות ותרשימים. אחרי התנסות קצרה, לא חיכיתי והחלטתי לרכוש. אתר האינטרנט המספק מידע אודות התוכנה, התנסות בגרסת דמו, הליך הרכישה והאקטיבציה לתוכנה נגישים לחלוטין.
בשלב זה התוכנה תומכת בהצגת מסמכים בטקסט בלבד.
טבלאות: התוכנה מפרקת טבלאות לטקסט כאשר כל שורה בטבלה מוצגת כשורת טקסט נפרדת.
תמונות: כלל לא מוצגות.
תרשימים: אם התרשימים מבוססי טקסט, ייתכן והטקסט המרכיב אותם יוצג.
התוכנה פותחה כך שהיא נגישה באופן מלא למשתמשי מקלדת עם וללא קורא מסך.
למי שלא משתמש בתוכנה קוראת מסך, ניתן להפעיל הקראה רציפה באמצעות מנועי דיבור המותקנים במחשב. מקשי הקיצור להפעלה והפסקת דיבור הם CTRL + S ו CTRL + SHIFT + S בהתאמה. בהגדרות דיבור ניתן להתאים את קצב ההקראה ועצמת ההקראה ולבדוק איך נשמעת ההקראה לפני שמאשרים את ההתאמות.
יש לציין כי בשלב זה, התוכנה אינה תומכת בהקראה באמצעות מנוע הדיבור אסף המותקן בחלונות 10.
התוכנה יודעת לשמור את המיקום האחרון של כל קובץ שנפתח.
כאשר פותחים את התוכנה ומעוניינים להמשיך ולקרוא מאותה הנקודה והלאה, ניתן ללחוץ על פקודת ההקראה NVDA + חץ תחתון בכדי להתחיל וסביר להניח שבמקשי קיצור נפוצים של תוכנות קוראות מסך אחרות.
ניתן להתחבר לספריית BookShare הייעודית לאנשים עם לקויות ראייה ועיוורון. כמו כן, באתר התוכנה ניתן למצוא בעמוד Sources of ebooks that work well with QRead קישורים לספריות המציעות ספרים ללא עלות (כאלה שאין עליהם זכויות יוצרים) וקישורים לספריות בתשלום. הקישורים מפנים לספריות בשפה האנגלית.